**საჯარო სამართლის იურიდიული პირი -
ბათუმის შოთა რუსთაველის სახელმწიფო უნივერსიტეტი
ბრძანება N01-02/115**

 **ქ. ბათუმი 11 ივლ ისი, 2019 წ.**

**2019 წლის აგვისტოში ბსუ-ს აკადემიური პერსონალის შესარჩევი კონკურსის ორგანიზებულად წარმართვის მიზნით განსახორციელებელი ღონისძიებების შესახებ**

„უმაღლესი განათლების შესახებ“ საქართველოს კანონის 22-ე მუხლის, ბსუ–ს წესდების მე–13 მუხლის, ,,საჯარო სამართლის იურიდიული პირის - ბათუმის შოთა რუსთავლის სახელმწიფო უნივერსიტეტის აკადემიური პერსონალის სამსახურში მიღების წესის დამტკიცების თაობაზე“ ბსუ-ს წარმომადგენლობითი საბჭოს 2017 წლის 27 ივლისის Ν04 გადაწყვეტილების, ,,ბსუ-ს აკადემიური თანამდებობების დასაკავებლად ღია კონკურსის გამოცხადების შესახებ“ ბსუ-ს რექტორის 2019 წლის 11 ივლისის N 01-02/114 ბრძანების, ,,2019 წელს ბსუ-ს აკადემიური პერსონალის შეფასების პროცესის ორგანიზებულად წარმართვის მიზნით განსახორციელებელი ღონისძიებების შესახებ’ ბსუ-ს რექტორის 2019 წლის 13 ივნისის N01-02/86 ბრძანების საფუძველზე

**ვბრძანებ:**

1. 2019 წლის 11 ივლისს გამოცხადებული ბსუ-ს აკადემიური თანამდებობის შესარჩევი კონკურსის ორგანიზებულად წარმართვის მიზნით **ბსუ-ს პერსონალმა** განახორციელოს შემდეგი ღონისძიებები:

ა) **არაუგვიანეს 2019 წლის 31 ივლისისა** - ბსუ-სთან შრომითი გამოცდილების მქონე და კონკურსში მონაწილეობის მსურველი პირების მიერ ბსუ-ს **სამეცნიერო კვლევების სამსახურში** წარდგენილი იქნეს აკადემიური პერსონალის კონკურსის ჩატარების წესით დამტკიცებული კონკურსანტის ანკეტაში აღნიშნული კონკურსანტის ნაშრომის/სტატიის/მოხსენების შესახებ ინფორმაცია თანდართული ფორმით (დანართი 1) შესაბამისად;

ბ) **2019 წლის 09 აგვისტოს ჩათვლით** - სამეცნიერო კვლევების სამსახურმა (რექტორის მოადგილესთან და უნივერსიტეტის ხარისხის უზრუნველყოფის სამსახურის ხელმძღვანელთან შეთანხმებით) უზრუნველყოს კონკურსანტის მიერ, დადგენილ ვადაში წარმოდგენილი, წინამდებარე ბრძანების „ა“ ქვეპუნქტში აღნიშნული დოკუმენტაციის ხელმოწერით დადასტურება (განისაზღვროს ფაკულტეტების პერსონალის მიღების საათები, გონივრულ ვადაში ეცნობოს შესაბამისი ფაკულტეტის ადმინისტრაციას და ინფორმაცია გამოქვეყნდეს სამუშაო ოთახთან);

**გ) არაუგვიანეს 2019 წლის 31 ივლისისა** - შესაბამისი **ფაკულტეტის დეკანის და დარგობრივი დეპარტამენტის ხელმძღვანელის მიერ** დადასტურებული იქნეს ხელმოწერით და ყოველ გვერდზე დაესვას ფაკულტეტის ბეჭედი აკადემიური პერსონალის შესარჩევ კონკურსში მონაწილეობის მიზნით ბსუ-სთან შრომითი გამოცდილების მქონე პირების მიერ წარმოდგენილი წერილობითი/ხელმოწერილი ინფორმაცია **ბსუ-ში განხორციელებული სამეცნიერო-პედაგოგიური აქტივობის** (სასწავლო კურსები, სტუდენტთა საბაკალავრო/სამაგისტრო/სადოქტორო/ სამეცნიერო ნაშრომების ხელმძღვანელობა ან/და საუნივერსიტეტო/საფაკულტეტო სხვა), რომელიც განხორციელდა ბსუ-ს სამართლებრივი აქტებისა და ადმინისტრაციული პერსონალის სამსახურებრივი განკარგულებების/დავალების საფუძველზე;

დ) ბსუ-ს აკადემიური საბჭოს 2017 წლის 29 ივნისის Ν46 დადგენილებით დამტკიცებული „ბსუ-ს აკადემიური და მოწვეული პერსონალის საქმიანობის **შეფასების წესის“** შესაბამისად, აკადემიური პერსონალის შეფასებაზე პასუხიმგებელი პირების მიერ აკადემიური პერსონალის **შეფასებების განხორციელების შემდეგ, ფაკულტეტის ხარისხის უზრუნველყოფის სამსახურის ხელმძღვანელებსა და ფაკულტეტის დეკანებს დაევალოთ**, ერთობლივად ხელმოწერილი შეფასების დამადასტურებელი დოკუმენტის გაცემა **არაუგვიანეს 2019 წლის 31 ივლისისა.**

1. ბრძანება დაეგზავნოს რექტორის მოადგილეებს, ხარისხის უზრუნველყოფის სამსახურის ხელმძღვანელს/უფროსებს, ბსუ-ს ფაკულტეტებს, სამეცნიერო კვლევების სამსახურს და აკადემიურ პერსონალს.
2. ბრძანება ამოქმედდეს ხელმოწერისთანავე.

 **რექტორი, ასოცირებული პროფესორი მერაბ ხალვაში**